Video: Wat die gewone oog nie kan sien nie…‘n Skermskoot uit die video. Die video volg onderaan die berig. Hetsy by die huis, flieks of ŉ karnaval, die volgende keer wat jy ŉ hand vol springmielies in jou mond prop, dink bietjie hoe dit sou lyk as die mieliepit van gedaante verwissel… Warped Perception, wat bekend geraak het vir die verfilming van alledaagse dinge, maar in stadige aksie, het ŉ Phantom v2512 Ultra-hoëspoedkamera ingespan om ŉ video te neem van hoe ŉ springmielie in sy smaaklike wolkievorm verander teen 1,250 keer stadiger as wat dit in werklike tyd gebeur. Hulle beweer hulle het die stadigste beeldmateriaal van hoe ŉ springmielie “spring”. Die video is op 14 Januarie op YouTube gedeel en is teen Saterdagaand reeds meer as 1 460 000 keer gekyk.